अर्घ्य एवं श्रीफल समर्पित
अजमेर | वैशालीनगर स्थित श्री ऋषभायतन अध्यात्म धाम में फाल्गुन माह की अष्ट दिवसीय अष्टाह्निका महापर्व के दूसरे दिन सोमवार सुबह जिनेंद्र अभिषेक, नित्य नियम पूजन, नंदीश्वर पूजन के बाद नियमानुसार महामंडल विधान का द्वितीय अजीव अधिकार एवं तृतीय शुद्ध भाव अधिकार के 18-18 कुल 36 गाथाओं पर अर्घ्य एवं श्रीफल समर्पित किए गए। पंडित श्रैणिक जैन ने बताया कि जीव चेतनमय है, अजीव पुदगल जड़ है। इसके संयोग से यह जीव राजा अपने को बड़ा छोटा मानता है और सुखी दुखी होता है, जबकि पुदगल में स्वभाव से सुख नाम का गुण ही नहीं है तो सुख कहां से प्राप्त हो। इस अवसर पर ट्रस्ट अध्यक्ष नरेश लुहाड़िया सप|ीक, विनय-श्रैणिक लुहाड़िया, पारसमल पाटनी, सुभाष पाटनी, महावीरचंद काला, निर्मल बड़जात्या, मनोज कासलीवाल, ललित सेठी, राजमल मोडासिया, कपूरचंद लुहाड़िया, पदमचंद कासलीवाल, वीरेंद्र पाटनी मनोज पाटनी आदि थे। शाम को ट्रस्ट के पुरानी मंडी स्थित जिनालय में जिनेंद्र भक्ति विधानाचार्य अनेकांत शास्त्री एवं अर्चना जैन द्वारा प्रवचन श्रैणिक जैन के बाद मोक्ष मार्ग प्रकाशक पर दिया।
awa_Deva hin_Deva